

ΕΛΛΗΝΙΚΗ ΔΗΜΟΚΡΑΤΙΑ Σέρρες 23 Μαΐου 2023

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ   
ΓΕΝΙΚΗ ΔΙΕΥΘΥΝΣΗ ΑΓΡΟΤΙΚΗΣ

ΟΙΚΟΝΟΜΙΑΣ & ΚΤΗΝΙΑΤΡΙΚΗΣ

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ

ΚΑΙ ΚΤΗΝΙΑΤΡΙΚΗΣ Π. Ε. ΣΕΡΡΩΝ

ΤΜΗΜΑ : ΦΥΤΙΚΗΣ & ΖΩΙΚΗΣ ΠΑΡΑΓΩΓΗΣ

ΓΡΑΦΕΙΟ : 9

Πληροφορίες: Ράμναλη Παρασκευή

Τηλέφωνο : 23213 -55217

Ταχ. Δ/νση : Τέρμα Ομονοίας

Τ.Κ. 62125 Σέρρες

email : [ramnali@serres.pkm.gov.gr](mailto:ramnali@serres.pkm.gov.gr)

# **ΔΕΛΤΙΟ ΤΥΠΟΥ**

**«Ανακοίνωση από τη Διεύθυνση Αγροτικής Οικονομίας και Κτηνιατρικής Σερρών για τους ενεργούς μελισσοκόμους»**

Η Διεύθυνση Αγροτικής Οικονομίας και Κτηνιατρικής Σερρών ενημερώνει τους Ενεργούς Μελισσοκόμους της Π.Ε. Σερρών, ότι σύμφωνα με την Υπουργική Απόφαση 175/118284/25-4-2023 (Β ́2712) τα αποδεικτικά στοιχεία αύξησης του αριθμού των μελισσοσμηνών που οφείλουν να προσκομίζουν οι μελισσοκόμοι είναι τα κάτωθι:

α) εάν η αύξηση οφείλεται σε αγοροπωλησία είτε μελισσοσμηνών είτε παραφυάδων , τα αντίστοιχα παραστατικά (π.χ. τιμολόγια)

β) εάν η αύξηση οφείλεται σε μεταβίβαση ή κληρονομιά, αντίγραφο του σχετικού συμβολαιογραφικού εγγράφου ή κληρονομητηρίου

γ) εάν η αύξηση οφείλεται σε πολλαπλασιασμό με μελισσοκομικούς χειρισμούς για την δημιουργία παραφυάδων για ιδία χρήση, οφείλουν να καταθέσουν αίτηση συνοδευόμενη από μία υπεύθυνη δήλωση του ν.1599/1986 στο αρμόδιο γραφείο ΔΑΟΚ Σερρών.

*Σημείωση: Σε κάθε περίπτωση οι παραφυάδες θα μπορέσουν να προστεθούν στις υπάρχουσες κατεχόμενες κυψέλες μόνο μετά την παρέλευση 2 μηνών από τη δήλωσή τους στο Μελισσοκομικό Μητρώο. Παραφυάδες που δεν δηλώνονται στο Μητρώο, δεν προσμετρώνται στην αύξηση των κυψελών με μελισσοκομικούς χειρισμούς και δεν μπορούν να μεταβιβαστούν.*

Υπενθυμίζεται ακόμη ότι σύμφωνα με την Υπουργική Απόφαση 37/48518/22-2-2022 (Β ́924):

α) Για την έκδοση της μελισσοκομικής ταυτότητας πρέπει να προσκομίσουν μία πρόσφατη ψηφιακή έγχρωμη φωτογραφία προσώπου, διαστάσεων 354 Χ 413 pixels και με ανάλυση 300 dpi και

β) Σε κάθε μεταβολή των προσωπικών τους στοιχείων (π.χ. αλλαγή αστυνομικής ταυτότητας κ.ά.), να φροντίζουν για την έγκαιρη επικαιροποίηση αυτών, προσκομίζοντας στο αρμόδιο γραφείο της ΔΑΟΚ Σερρών τα αντίστοιχα έγγραφα.

Για περισσότερες πληροφορίες οι ενδιαφερόμενοι μπορούν να απευθύνονται στη Διεύθυνση Αγροτικής Οικονομίας και Κτηνιατρικής Σερρών, στα τηλέφωνα **23213-55217** και **23213-55203**  (γεωπόνος Ράμναλη Παρασκευή).

O Διευθυντής της Διεύθυνσης Αγροτικής Οικονομίας και Κτηνιατρικής

Λεωνίδας Β. Βαρούδης